Premissis omnibus et singulis, que dilectionis sunt et amoris. Intellecta per quosdam communes nostros amicos vestra vocatione ad ecclesiam Aboensem letati sumus, agentes Deo speciales gratiarumactiones, qui vestrum statum in tot contrariis fluctibus agitatum dignatus est reducere ad hunc portum pro sue deitatis seruitute, regni ac totius ecclesie swecane subsistentia singulari. Suademus preterea, quantum in nobis est, ut ad aliorum discrimina habendo respectum ad exequtionem huiusmodi v: negotii ullis parcendo laboribus vel expensis festinetis, etiam si duplatos nuncios mittere debeatis in euentum etc., ne vos, cui aliorum salus in creditis sibi negotiis semper cure fuerat, Vestriipsius tam utilis negotii oblitus videamini prostetisse. Si quid in nobis est in rebus vel personis, quod pro vestre intentionis assequtione conducere possit, vestrum arbitremini; cesset saltem omnis mora, cum rem vestram de singulari serenissimi d. nostri regis electi fauorosa promotione credimus agi. De aliis occurrentibus scripsimus superioribus diebus serenissimo domino nostro ac. f. v. cum Gummundo, quondam familiari nostro; nec depost aliqua calomo digna occurrerunt nisi quod duo de consiliariis regni Dacie deueuerunt ad Vastenum, an cum saluo conductu vel sine vel cum quibus commissionibus pro comperto non habemus. Si quid inde ceperimus auisamenta, serenissimo domino nostro ac vobis faciemus; reseribere velit fraternitas v. nobis ad ea que scripsimus eidem nouissime, quam dominus Deus dirigat et secundet recommendando nos reuerendissimo patri domino electo Vpsalensi, magistro Olauo ceterique amicis. Ex Lincopia anno Domini mdxxiij vigilia sancti Andree, solito nostro sub sigillo.